КIэртIоф гъэва гъэдиижа, кхъуей плъыжь хэлъу
КIэртIоф гъэвам и псыр щIагъэжри, ягъэупщIыIу. И фэр трахри, зэпэплIимэ цIыкIуурэ яупщIатэ, г 8 — 10 я хьэлъагъыурэ. Ар дзэху хьэкъущыкъум иралъхьэ, кхъуей гъэщэщар абы халъхьэ, бжьыныху уба шыгъу хэлъу, шыбжий сыр хьэжа, шатэ щIакIэри, хуэсакъыурэ зэIащIэ, щхьэтепIэр трапIэри, дакъикъий-пщIы хуэдизкIэ щIыIапIэ ягъэув, нэхъ диин икIи нэхъ зэхэшыпсыхьын щхьэкIэ.
Iэнэм щытрагъэувэкIэ пIинэ къищIу тепщэч цIыкIум иралъхьэ. Абы бжьын цIынэ зэпыгъэлъэлъа трагъэщэщэж. ПIастэ щIыIэ, чыржын, хьэлIамэ, мэжаджэ, щIакхъуэ дашх.
Халъхьэхэр (зы цIыху Iыхьэ): кIэртIоф гъэвауэ — г 100, кхъуей плъыжьу — г 20, бжьын цIынэу — г 5, бжьынышхуэ укъэбзауэ — г 10, шатэу — г 50, шыгъуу, шыбжийуэ — узыхуейм хуэдиз.
«Адыгэ шхыныгъуэхэр»
тхылъым къитхыжащ.
